IPhone

**iPhone** er Apples linje med smarttelefoner. Den designes og markedsføres av Apple i California og produseres i Kina. Telefonen ble første gang presentert av daværende administrerende direktør i Apple, Steve Jobs, under Macworld Conference & Expo 9. januar 2007, og den ble lansert 29. juni 2007 i USA. Den ble lansert i Norge 11. juli 2008 av Telia. I februar 2009 ble det klart at også Telenor kunne tilby iPhone til sine kunder.

Den første iPhonen satte en ny standard for mobiltellefoner med store berøringsfølsomme skjermer og støtte for internett. Siden da har Apple lansert 18 generasjoner av iPhone med tilhørende operativsystem, iOS.

iPhone ble beskrevet som «revolusjonerende» for mobiltelefonindustrien. iPhone er en av de mest brukte smarttelefonene i verden, og suksessen har bidratt til at Apple har blitt en av verdens største aksjeselskaper.

## Priser og tilgjengelighet

Den 9. januar 2007 presenterte Steve Jobs iPhone, og sa at den først ville bli tilgjengelig i løpet av juni i USA og Canada, så i Europa i løpet av fjerde kvartal, og deretter i Asia i 2008. Den vil komme i to versjoner og med to forskjellige priser. De norske prisene var da ikke kjent, men i USA ble 8 GB-modellen solgt for $399, forutsatt to års bindingstid med mobilselskapet AT&T Wireless som gir en totalpris på rundt $1838 . Modellen med 16 GB selges i USA for $499, som med to års bindingstid utgjør $1&nbsp;938.

Apple kunngjorde at målet var å nå 1% markedsandel for mobiltelefoner i 2008, noe som betød ca. 10 millioner solgte enheter.

Jobs kunngjorde også at Cingular Wireless vil være eksklusiv operatør for iPhone i USA gjennom en flerårig kontrakt. Den var forøvrig en GSM-telefon med et vanlig SIM-kort, derfor utelukkes ikke andre GSM-baserte mobilselskaper. 

Den 18. september 2007 ble det kunngjort at Tyskland og Storbritannia den 18. september 2007 skulle bli de første europeiske landene der iPhone ble tilgjengelig. Eksklusiv operatør i England var O2 og T-Mobile i Tyskland. Prisen på telefonen i England var £269, mens den i Tyskland kostet €399.

Svensk-finske TeliaSonera fikk avtalen med Apple og lanserte telefonen i Finland, Norge (under NetCom), Sverige, Danmark, Estland, Litauen og Latvia. Det er snakk om 3G iPhone som ble vist fram under WWDC 2008 den 9. juni. Telefonen kom i salg 11. juli og hadde 3G og GPS.

Flere nordmenn importerte den første iPhone-versjonen fra USA. Ved hjelp av diverse verktøy fjernes operatørlåsen, slik at man kan benytte et hvilket som helst SIM-kort i telefonen, for så å selge dem via forskjellige nettsteder.

iPhone-brukere bruker erfaringsmessig langt mer av mobilt internett enn øvrige mobilbrukere.

### Markedsandeler
Den eneste mobiltelefontypen Apple markedsfører er iPhone, så markedsandelen kan lett registreres ved å se på Apples andel. Den eksakte andelen i smarttelefonsegmentet er vanskelig å anslå, siden det vil være ulike definisjoner for hva som skal regnes som en smarttelefon, men for mobiltelefonmarkedet totalt sett viste tallene dette pr 2010/2011:
* iPhone representerte kun 4% av antallet solgte mobiltelefoner, men 50% av inntektene mobilsalg genererte. Dette skyldtes bl.a. at
* iPhone hadde hele 61% av markedet for mobiltelefoner som koster 300 US Dollar eller mer i 2010.

Teleselskapene kjøpte pr 2011 iPhone 4 for 625 US Dollar (under 4&nbsp;000 kroner ca.) før de subisidierte den til kundene mot at kundene bandt seg til et abonnement og slik tilbakebetalte summen i rater. eller solgte den ulåst til full pris pluss avanse.

## Historie og modeller

Utvikling av iPhone i 2004 da Apple samlet et team på over  ansatte, inkludert Jonathan Ive designeren bak iMac og iPod, for å jobbe på et prosjekt med navn «Project Purple.» 

## Generasjoner
### iPhone

Introdusert: 2007. iPhone hadde kamera på 2 megapiksler.
Også kalt iPhone 2G.

### iPhone 3G

Introdusert: 2008. En forbedret utgave av den første versjonen. 3G fikk nytt design og noen nye funksjoner som blant annet AppStore, som har blitt den største butikken for mobile applikasjoner.

### iPhone 3GS

iPhone 3GS ble lansert i juni 2009. Den hadde en raskere prosessor og grafikkbrikke enn forgjengeren. Den hadde et 3 megapixels kamera med autofokus, videoopptaksfunksjon (30 fps, 640x480 oppløsning) og videoredigering, samt kompass, GPS og stemmestyring. Den ble tilbudt i utgaver med henholdsvis 8, 16 og 32 GB lagringsplass.

### iPhone 4

iPhone 4 ble vist frem under WWDC i 2010. Denne versjonen hadde et nytt design, og  frontkamera (til videosamtale). Den fikk også en LED-blits ved siden av det nye kameraet som tar bilder med 5 megapixel oppløsning. Det nye kameraet kan ta opp video i HD med 30 bilder i sekundet (1280*720/30). Skjermoppløsningen er 960x640, telefonen er 9 millimeter tjukk og har glass både foran og bak med en metallramme rundt. Den ble solgt med 16 og 32 GB-lagringsplass.

### iPhone 4S

Modellen ble introdusert i oktober 2011, og inneholdt forbedret kamera, bedre komponenter i telefonen og talefunksjonen Siri.

### iPhone 5

iPhone 5 ble introdusert i september 2012. Av nyheter var det nytt design, tynnere, lettere og bedre kamera.

### iPhone 5S

En oppgradert versjon av iPhone 5 som blant hadde Touch-ID, en fingeravtrykk-sensor som låser opp telefonen til bruk.

### iPhone 5C

Apples «billigmodell» av iPhone ble lansert samtidig med 5S. Den kom i flere farger med plastdeksel på baksiden i stedet for glass som iPhone 5S.

### iPhone 6

Modellen hadde større skjerm enn forgjengeren, med en diagonal på .

### iPhone 6 Plus

Modellens skjermstørrelse var på   med en oppløsning på 1920x1080 piksler, og dette var Apples frem til da største telefon.

### iPhone 6S

Modellen var en oppgradert versjon av iPhone 6 med bedre prosessor, kamera og 3D-touch, en sensor i skjermen som kan merke hvor hardt man trykker. Telefonen kom også med «Taptic Engine».

### iPhone 6S Plus

Modellen hadde samme spesifikasjoner som iPhone 6S, men med større skjerm på .

### iPhone SE

Dette var en oppgradert versjon av iPhone 5S som ble lansert 21. mars 2016. Denne versjonen skulle være et mindre  alternativ til iPhone 6 og med samme chipset og koprosessor som iPhone 6S.

### iPhone 7

I september 2016 kom iPhone 7 med en  Retina HD-skjerm med en oppløsning på 1334 x 750 pixler. Skjermen er en Multi-Touch skjerm med IPS-teknologi, og støtter dermed Apples 3D-touch. iPhone 7 kom med et 12MP kamera og gir opp til fem ganger digital zoom. iPhone 7 er sprut-, vann- og støvbestandig i henhold til IEC-standard 60529.

### iPhone 7 Plus

iPhone 7 Plus kom med  Retina HD-skjerm. Den har en oppløsning på 1920 x 1080 pixler. Skjermen er en Multi-Touch skjerm med IPS-teknologi, og støtter dermed Apples 3D-touch. iPhone 7 Plus kommer med et 12MP kamera med vidvinkel og telelinse, noe som gir to ganger optisk zoom og opptil ti ganger digital zoom. 

iPhone 7 Plus er tilgjengelig i 32, 128 og 256GB og i fargene sort, gagatsvart, sølv, gull, rosegull samt rød. Den røde versjonen er en spesialversjon kalt PRODUCT(RED) hvor en del av salget går til HIV/AIDS-forskning.

### iPhone 8

Det verserte mange rykter om denne modellen gjennom hele 2017, før den kom på markedet i oktober. Apple kom da med to nye iPhone-modeller. Flere av spesifikasjonene tilsvarer iPhone X, men skjermstørrelsen, frontkamera og FaceID er spesifikasjoner er bedre på iPhone X. (iPhone 8 beholdt TouchID, mens iPhone X gikk over til FaceID)

### iPhone 8 Plus

Denne modellen har samme spesifikasjoner som iPhone 8, men med større skjerm og kamera tilsvarende iPhone X på baksiden.

### iPhone X

iPhone X ble lansert 12. september 2017 og ble tilgjengelig for forbrukere 3. november 2017. Denne versjonen markerte at det var ti år siden lanseringen av den første iphone-modellen. iPhone X ble den første iPhone-en som hadde FaceID og hadde fjernet hjem-knappen, som på tidligere modeller hadde vært på bunnen av iPhonen.

### iPhone XS / XS Max

iPhone XS er den tolvte generasjons-flaggskipet til Apple, som etterfølger iPhone X. Den ble avduket 12. september 2018 sammen med den billigere iPhone XR ved Steve Jobs Theatre i Apple Park i Cupertino av Apple CEO Tim Cook, med forhåndsbestillinger fra 14. september 2018 og offisiell utgivelse 21. september 2018.

### iPhone XR

iPhone XR ble annonsert  av Phil Schiller 12. september 2018, på Steve Jobs Theater i Apple Park. Forhåndsbestillinger  begynte den 19. oktober 2018, med en offisiell utgivelse på 26. oktober 2018.

### iPhone 11

iPhone 11 ble avduket 10. september 2019 på Steve Jobs Theatre i Apple Park, Cupertino av Apple CEO Tim Cook, og har en offisiell utgivelse 20. september 2019. De fremtredende endringene er den nye Apple A13 Bionic-brikken, og et nytt ultra bredt dobbeltkamera-system.

### iPhone 11 / 11 Pro / 11 Pro Max

iPhone 11 Max ble avduket 10. september 2019 på Steve Jobs Theatre i Apple Park, Cupertino av Apple CEO Tim Cook, og har en offisiell utgivelse 20. september 2019. IPhone 11 er Apples første iPhone med en «pro» betegnelsen. 

Max-modellen har ikke USB-C, men bruker fremdeles Lightning-port til lading, men har som første iPhone fått en 18W hurtiglader med USB-C-port. For å bruke laderen må man bruke en inkludert kabel fra USB-C til Apple sin Lightning-port på iPhonen. Denne kabelen kan også brukes til å koble iPhonen til samtidige nye Mac-er som kun har USB-C-port.

* iPhone 11 har en  skjermdiagonal.
* iPhone 11 Pro har en  skjermdiagonal med 2699x1242 piksler oppløsning.
* iPhone 11 Pro Max har en  skjermdiagonal med 2436x1125 piksler oppløsning.

Skjermene på både iPhone 11 Pro og iPhone 11 Pro Max har en pikseltetthet på 10 piksler per millimeter (458 piksler per tomme).

IP68-merket, og skal være vanntett i ned til 4 meter i inntil 30 minutt. Lading kan gjøres magnetisk eller via lightning-port.

### iPhone 12

Høsten 2020 lanserte Apple fire modeller av iPhone 12:
* iPhone 12 mini
* iPhone 12
* iPhone 12 Pro
* iPhone 12 Pro Max.

Felles for alle iPhone 12-modellene er at de bruker A14 Bionic-prosessoren, både har magnetisk lading og lading via Lightning-plugg, og er IP68-godkjent av Apple (Apple spesifiserer en dybde på 6&nbsp;m vann i opptil 30 minutter, en forbedring over iPhone 11 Pro sine 4&nbsp;m). Videre støtter alle iPhone 12-modellene 5G (inkludert mm-bølge) og Wifi 6. iPhone 12-modellene har fremdeles ikke USB-C, men man kan lade telefonen med en USB-C lader ved å bruke en overgang fra USB-C til Apple sin Lightning-plugg. Den magnetiske ladingen er kompatibel med Qi-standarden, fra og med iPhone 12 benytter Apple «Magsafe» (magneter på telefon og lader) for å sikre rett plassering i forhold til hverandre.

iPhone 12-modellene leveres uten lader.

#### iPhone 12 mini
iPhone 12 mini har  skjermdiagonal, og dobbelt kamerasystem med 12 megapiksler. Mini fås i de 5 fargene blå, grønn, hvit, rød eller sort, og med 64, 128 eller 256 GB lagringskapasitet. 4 GB RAM. 12 Mini er mindre enn de andre 12-modellene, men har også mindre batteri (2227 mAh, kontra 2815 mAh for 12/12 Pro og 3687 for 12 Pro Max).

#### iPhone 12 / 12 Pro
iPhone 12 og 12 Pro har samme størrelse. Skjermdiagonalen er  med en oppløsning på 2532 x 1170 piksler, lysstyrke på 1200 nit og pikseltetthet på 18 piksler per millimeter (460 piksler per tomme)

* iPhone 12 fås i de 5 fargene blå, grønn, hvit, rød eller sort, og med 64, 128 eller 256 GB lagringskapasitet. 12 har dobbelt kamerasystem med 12 megapiksler. 4 GB RAM.
* iPhone 12 Pro fås i de 4 fargene grafitt, gull, pacific blue og sølv, og med 128, 256 eller 512 GB lagringskapasitet. 12 Pro har trippelt kamerasystem med 12 megapiksler. 6 GB RAM.

#### iPhone 12 Pro Max
iPhone 12 Pro Max er en større variant med  skjermdiagonal. På samme linje med «vanlige» iPhone 12 Pro fås den i fargene grafitt, gull, pacific blue og sølv, og med de samme lagringkapasitetene på 128, 256 eller 512 GB. 6 GB RAM. 12 Pro Max har trippelt kamerasystem med 12 megapiksler.

### iPhone 13
iPhone 13 har en 6,1" (155 mm) skjermdiagonal. I motsetning til iPhone 13 Pro tilbys den i fargene Product Red, stjerneskinn, midnatt, blå, rosa og grønn, og kommer med lagringskapasiteter på 128, 256 eller 512 GB. Den har 4 GB RAM. iPhone 13 har et dobbelt kamerasystem med to 12 megapikslers linser.

### iPhone 14
iPhone 14 har en 6,1" (155 mm) skjermdiagonal. Fargene kommer i midnatt, lilla, stjerneskinn, blå, rød og gul. Den kommer med lagringskapasiteter på 128, 256 eller 512 GB. Den har 6 GB RAM. Iphone 14 har et dobbelt kamerasystem med to 12 megapikslers linser.

#### Flere modeller:

*iPhone 14 Plus  med 2778x1284 piksler oppløsning.
* iPhone 14 Pro har en  skjermdiagonal med 2556x1179 piksler oppløsning.
* iPhone 14 Pro Max har en  skjermdiagonal med 2796x1290 piksler oppløsning.

### iPhone 15
iPhone 15 har en 6,1" (155 mm) skjermdiagonal. Fargene kommer i svart, blå, grønn, gul og rosa. Den kommer med lagringskapasiteter på 128, 256 eller 512 GB. Den har 6 GB RAM. iPhone 15 har et dobbelt kamerasystem med én 48 MP-linse og én 12 MP-linse

#### Flere modeller:

*iPhone 15 Plus  med 2796x1290 piksler oppløsning.
* iPhone 15 Pro har en  skjermdiagonal med 2556x1179 piksler oppløsning.
* iPhone 15 Pro Max har en  skjermdiagonal med 2796x1290 piksler oppløsning.

### iPhone 16
iPhone 16 har en 6,1" (155 mm) skjermdiagonal. Fargene kommer i Svart, hvit, rosa, blågrønn, ultramarin. Den kommer med lagringskapasiteter på 128, 256 eller 512 GB. Den har 8 GB RAM. iPhone 16 har et dobbelt kamerasystem med én 48 MP-linse og én 12 MP-linse.

#### Flere modeller:

*iPhone 16 Plus  med 2796x1290 piksler oppløsning.
* iPhone 16 Pro har en  skjermdiagonal med 2622x1206 piksler oppløsning.
* iPhone 16 Pro Max har en  skjermdiagonal med 2868x1320 piksler oppløsning.

### iPhone 17
iPhone 16 har en 6,3" (160 mm) skjermdiagonal. Fargene kommer i Svart, hvit, tåkeblå, salvie, lavendel. Den kommer med lagringskapasiteter på 256 eller 512 GB. Den har 8 GB RAM. iPhone 16 har et dobbelt kamerasystem med to 48 MP-linse.

#### Flere modeller:

* iPhone 17 Pro har en  skjermdiagonal med 2622x1206 piksler oppløsning.
* iPhone 17 Pro Max har en  skjermdiagonal med 2868x1320 piksler oppløsning.

### iPhone Air
iPhone Air kom september 2025, den har en 6,5" (165 mm) skjermdiagonal. Fargene kommer i romsvart, skyhvit, lysegull, himmelblå. Den kommer med lagringskapasiteter på 256, 512 GB eller 1TB. Den har 12 GB RAM. iPhone Air har ett kamerasystem med 48 MP-linse.

## Teknologi
### Sensorer
iPhone, iPhone 3G og iPhone 3GS har tre sensorer:

* En nærhets-sensor. Når telefonen føres opp til øret (eller andre objekter) slår skjermen, inkludert den berøringsfølsomme delen seg av. Dette er for å spare strøm og for å forhindre at en trykker på skjermen uten å ville det, spesielt under samtaler.
* En lys-sensor som justerer lysstyrken på skjermen i forhold til miljøet rundt telefonen. Dette er også gjort for å spare strøm.
* Et aksellerometer som registrerer hvilken retning telefonen ligger i. Informasjonen bruker blant annet til å vise skjermbildet i høyde- eller breddeformat tilpasset av hvordan brukeren holder telefonen.

iPhone 4 har i tillegg til disse et innebygget gyroskop, som registrerer rotasjon av enheten.

### Batteri
iPhone har et innebygd, oppladbart litiumbatteri, samme som iPod. Batteriet  har kapasitet til 7 timer med filmvisning, surfing på internett i 6 timer, 8 timer taletid, musikkavspilling i 24 timer og en standbytid på 250 timer. 

### Knapper
* Fire fysiske knapper/brytere
** «Home»-knappen tar brukeren til hovedbildet, som senere med iPhone X ble byttet ut med en sveipebevegelse.
** «Sleep/wake»-knappen som slår av og på skjermen, det er også denne man holder inne for å skru av telefonen. (Man må bekrefte dette på Touch-skjermen)
** Volumknapp for å justere volumet
** Stillebryter for å slå lyder av og på

### Innvendig SIM-kort
I 2018 lanserte Apple dobbelt SIM-kort, som dermed fås på iPhone XS, iPhone XS Max, iPhone XR og på senere modeller. Det ene SIM-kortet er da et tradisjonelt utskiftbart kort, mens det sekundære er et innebygd eSIM-kort (ikke til å forveksle med iSIM).

### Trådløs lading
Høsten 2017 ble de første iPhonene med trådløs lading lansert, med iPhone 8 og iPhone X som støttet Qi-standarden.

Høsten 2020 introduserte Apple Magsafe fra og med iPhone 12, som er en videreutvikling av Qi. Magsafe bruker magneter i telefon og lader. Dette skal sikre at mobil og lader er plassert optimalt i forhold til hverandre slik at man er sikker på at telefonen faktisk klarer å lade trådløst. Magsafe-magneten kan også brukes til å feste deksler og lignende.

## Hodetelefoner

I hver iPhone-eske fram til 2020 fulgte det med et par øretelefoner, også kalt EarPods. Disse har integrert mikfrofon og fjernkontroll for å justere volum, kontrollere avspilling av musikk og video samt svare på og avslutte samtaler. I 2020 kunngjorde Apple at de ikke lenger ønsket å sende med kablede hodetelefoner som et tiltak for å redusere emballasje og kutte utslipp. 

EarPods er tilgjengelig med både jackplugg og lightningtilkobling. 

På den første utgaven av iPhone kunne ikke alle typer hodetelefoner brukes, siden kontakten var felt inn i telefonen. På senere modeller ble kontakten endret, slik at dette ikke lenger er et problem. Siden ble den avskaffet helt til fordel for trådløse hodetelefoner.

## Se også
* iPod Touch
* Apple TV
* iPod
* iOS
* PDA
* Smartphone
* iPad

## Referanser


## Eksterne lenker
* 
* iPod.no – Norges største portal om iPhone
* iPhone: Apple gjenoppfinner telefonen
* Se keynoten med Steve Jobs på Apple.com